בהנחה שנוהל גילוי מרצון החדש יאפשר הגשת בקשה באופן אנונימי, צפוי להיות תנאי שיבטל את ההסכם בין הנישום לבין רשות המיסים לאחר חשיפת שמו של הנישום. תנאי זה יציין כי במידה ויתברר כי למס הכנסה היה מידע על הנישום עוד בטרם הנישום הגיש בקשה לנוהל גילוי מרצון, הרי שמס הכנסה יוכלו לחזור בהם מההסכם ולבטל אותו. כך היה גם בתקופה הקודמת שבה הופעל הנוהל, אך נדגיש כי בפועל כמעט ולא היו הסכמי גילוי מרצון אשר בוטלו לאחר חשיפת שם הנישום. נדרש מידע מפליל משמעותי ובעל משקל כדי שרשות המיסים תחליט לבטל הסכם ולפתוח בהליך פלילי כנגד נישום אשר דיווח על הכנסותיו במסגרת הנוהל.